Sa patuloy na operasyon ng Mobile Materials Recovery Facility (MMRF), dalawang barangay sa lungsod ng Quezon at Marikina ang napagkalooban ng mga produkto pamalit sa mga recyclables.

Itinurnover ng MMDA kamakailan sa Brgy. Salvacion  at Brgy. Marikina Heights ang ilang produkto at iba pa pamalit sa mga recyclables. 

Ang MMRF "Recyclables Mo, Palit Grocery Ko" Project ay kabilang sa mga inisyatiba sa ilalim ng Metro Manila Flood Management Project na nagbibigay-daan sa mga residente na ipagpalit ang kanilang mga recyclable na materyales tulad ng karton, bote, papel, at lata para sa mga grocery items tulad ng de-latang pagkain, instant noodles, at bigas. 

Sa ilalim ng proyekto, makakakuha ang mga residente ng puntos na maaaring ipalit sa mga produkto bawat pagsumite ng mga nakolektang recyclable tuwing nakatakdang Market Day ng MMRF. 

Para sa mga katanungan, reaksyon o reklamo ukol sa proyekto, maaaring mag-email sa mmfmp.grm@mmda.gov.ph; o sa google form 
na ito:#MinimizingSolidWasteinWaterways #mmda #mmrf